સમગ્ર ગુજરાતમાં પ્રથમ અને એકમાત્ર એથેલોમીટર ભુજમાં મુકાયું છે. આ મીટર પહેલી નજરે રસોડામાં વપરાતા ઓવન જેવું લાગે પરંતુ તેનું કામ હવામાંના કાર્બનના પ્રમાણને માપવાનું છે. દર મિનિટે બે લિટર હવા ખેંચીને આ મીટર ફિલ્ટર્સની મદદથી તેનું વિશ્લેષણ કરીને કાર્બનનું પ્રમાણ નેનોગ્રામમાં માપે છે. આ મીટર જ્યાં લગાવાયું હોય તેટલા વિસ્તારની હવાનું વિશ્લેષણ કરી શકે છે. મીટરના આંકડા મુજબ, સવાર અને સાંજના સમયે હવામાંના કાર્બનનું પ્રમાણ વધે છે જ્યારે બપોરે ને મોડી રાત્રે પ્રદૂષણ ઓછું હોય છે.